આ ગીતના બે વર્ઝન હતા, સ્પેનીશ લા કોપા દે લા વિદા અને અંગ્રેજી ધ કપ ઓફ લાઈફ. FIFA એ આ ગીતને ઓફીશીયલ વર્લ્ડકપ એન્થેમ તરીકે પસંદ કર્યું એ પહેલા પોપ્યુલર થઇ રહ્યું હતું. આ ગીતનું એનર્જેટિક સંગીત અને રિકી માર્ટીન નો જોરદાર અવાજ તમને નાચવા મજબુર ન કરીદે તો જ નવાઈ. રિકી માર્ટીન આ ગીત અને એની પછી ના વર્ષે 1999 માં આવેલા લીવીન દ વીડા લોકા ના લીધે જબરજસ્ત પ્રસિદ્ધિ મેળવી રહ્યો હતો. ઘણા લોકોના માનવા પ્રમાણે રિકી માર્ટીને શરુ કરેલા લેટીન પોપ ના વાવાઝોડા ના આધારે એન્રીકે ઇગ્લેસીયાસ અને શાકિરા જેવા ઘણા પોપ સ્ટાર્સ ને વિશ્વવ્યાપી પ્રસિદ્ધિ મળી.